section_heading: Geografska rasprostranjenost
paragraph_text: Antandroy žive na krajnjem jugu Madagaskara na ozemlju od 45 000 km² u Regiji Androy i Regiji Anosy, između rijeka Menarandre i Mandrarea. To je iznimno suh kraj, stjenovito područje pokriveno rijetkim bodljikavim raslinjem u kojem oni napasaju svoja stada kao nomadski stočari u stalnoj potrazi za vodom. Oni su se prilagodili tom vrlo surovom okolišu, ali često kad ih natjeraju velike suše i glad prelaze na zemlje drugih naroda. Njihovi neposredni susjedi su narodi Mahafali sa zapada, Bare sa sjevera i Antanosy na istoku.